52. schôdza NR SR - 6.deň - B. popoludní
Dátum: 2026-06-02
Poslanec: Remišová, Veronika (SLOVENSKO)
Druh vystúpenia: Vystúpenie v rozprave

A dúfam, že ste mi zastavili čas, áno? Pokiaľ bola prerušená. Správne, tak? Dobre. Ďakujem pekne, vidím, že pri pánovi Šutajovi Eštokovi prišiel aj budúci nádejný veľvyslanec v Ríme, pán Kmec. Takže všetkých schopných ľudí v strane HLAS tu máme pokope. A keď už teda máme rozpravu o prevencii kriminality a o prevencii podvodov a škaredých vecí, ktoré ľudia robia, tak sa vyjadrím teda aj k tomu, čo ja považujem za absolútnu drzosť. Dneska na výbore, na zahraničnom výbore, zajtra na európskom výbore má pán... Musíme k téme, pani poslankyňa, poprosím. Prevencia kriminality. Ešte ste nepočuli, čo chcem a čo chcem povedať. Nebojte sa, ja sa k pointe dostanem. Vy ma nemôžete, vy ma nemôžete opravovať a skákať mi do reči a teraz mi hovoriť, ktoré slovo mám použiť alebo ktoré slovo nemám použiť. Jednoducho pokračujem. A tá pointa je takáto. To znamená, že na zahraničnom a európskom výbore je materiál, kde posielame pána Kmeca tuto za mnou, ktorý spravil strašný, ale obrovský škandál z dotácií na výskum, pretože schválil dotácie pre firmy blízke HLAS-u, tuto pre pána, pre firmu bývalého asistenta, pardon, pána poslanca Bartka, niekoľko miliónov € pre firmu poradcu pána prezidenta niekoľko miliónov € a pre firmu sponzora HLAS-u ďalších niekoľko miliónov € a to bolo tak flagrantné, že aj ten premiér Robert Fico, ktorý teda nie je nejaká záruka nejakého antikorupčného alebo transparentného správania, tak mal toho plné zuby a pána Kmeca vykopol z vlády. To je vôbec prvýkrát, čo sa stalo, že podpredsedu vlády, alebo že podpredsedu podpredsedu vlády Robert Fico vyhodil z vlády. A to bol práve pán podpredseda vlády Kmec. No a teraz za odmenu táto vládna koalícia alebo strana HLAS, pán prezident to bude nakoniec, nakoniec to musí schváliť, ho posiela do Ríma. Takže človek, ktorý spôsobil obrovský škandál, ktorý spôsobil šlehaďu, kde štát prišiel o 17 miliónov € na kúpu nejakého absolútne zbytočného pozemku s nejakým polorozpadnutým obchodným centrom, tak tohto človeka za odmenu teraz vládna koalícia posiela na teplé miesto do Ríma. A teraz mi povedzte, to je aká ukážka, že neslobodno páchať škaredé veci? Však pointa celého tohto správania v HLAS-e je, že to je jedno, akú kauzu urobíte, či pridelíte kopec dotácií tuto firmám blízkym HLAS-u alebo spravíte obrovské prúsery, šlehaďy a neviem čo všetko, ale za odmenu vás vládna koalícia pošle na super miesto, miesto veľvyslanca do Ríma. A ja to považujem za absolútny škandál. Načo to potom nosíte materiály o prevencii kriminality? Pretože v prvom rade prevencia kriminality je, že dávate vlastný príklad svojím správaním pre občanov Slovenskej republiky. Nie, že pán Danko tu je. Pán Danko v televíznej relácii rozprával, ak si to dobre pamätám, prípadne ma opravte, pán predsedajúci. Ste hovorili, že Robert Fico na koaličnej rade vykrikoval, ako sa u Kmeca kradne. Toto je presná citácia z vášho videa. Toto ste povedali. No, čiže pán Danko to povie v televízii. Robert Fico to vraj hovorí na koaličnej rade. A potom tu máme v parlamente návrh, že síce sa u Kmeca kradlo podľa slov Roberta Fica, ale posielame ho do Ríma na jedno z najdôležitejších veľvyslaneckých miest, aké vôbec v Európskej únii existujú. No tak gratulujem. Toto sa volá vyvodzovanie zodpovednosti, že niečo popácham, premiér ho vykopne z vlády a ide na teplé miesto. Však to je absolútny, ale absolútny výsmech do tváre občanom. Pán Kmec by mal odísť z politiky, nie odísť do Ríma na veľvyslanecký post. A vy tu idete hovoriť o prevencii kriminality. Však vy vlastne občanom hovoríte, to je úplne jedno, čo spravíte, či podvádzate, klamete, čokoľvek páchate. Vaša filozofia je, čím väčšia kauza, tým teplejší flek. Však keď predsa niekto spraví škandál, že ho dokonca premiér, ktorý vystúpil a povedal, že musel som odvolať Petra Kmeca z funkcie podpredsedu vlády, tak logika káže, že toho človeka nepošlete na ďalší, na ďalší teplý flek. Je čím väčšia kauza, tým teplejší flek. Však keď predsa niekto spraví škandál, že ho dokonca premiér, ktorý vystúpil a povedal, že musel som odvolať Petra Kmeca z funkcie podpredsedu vlády, tak logika káže, že toho človeka nepošlete na ďalší teplý flek. A ešte navyše občania sa mu budú musieť skladať tentokrát na veľvyslaneckú limuzínu. Budú sa mu musieť skladať na celý ten ansámbel a platiť jeho plat. A viete, ako dopadli tie kauzy? Prišiel to pozametať pán minister Drucker, ktorý teda je krízový manažér, ale taký krízový manažér, ktorý spôsobil najväčšiu krízu v školstve, že rodičia sú úplne stresovaní a deti sú stresované, lebo nikto nevie, na akú školu sa dostal, či sa vôbec dostal a ako dopadol. Takže krízový manažér, ktorý spôsobil najväčšiu krízu v školstve, ktorý to mal po ňom poupratovať a pán Drucker, minister, vyhlásil, že jednoducho, že tie peniaze sa ľuďom vrátia, že za tú šoujadu peniaze sa ľuďom, že zabezpečia, aby sa peniaze ľuďom vrátili. A viete, ako to dopadlo? Dopadlo to tak, že nič sa nevrátilo. 17 miliónov € je nenávratne fuč. Ako by povedal Robert Fico: Nie sú. A viete, ako dopadla kauza dotácií na výskum? Tie niekoľkomiliónové dotácie tuto pre pána bývalého asistenta pána Barteka, ktorý tu tak spokojne sedí. On sa vie rozčuľovať len v tých televíziách. Tam je taký hrozne výrečný, ale keď má vysvetľovať, že ako je možné, že jeho bývalý asistent dostal niekoľko… niekoľko… Pán Bartek, ja nediskutujem s vami. Ja tentokrát s vami nediskutujem. S vami nediskutujem, pán Bartek. Lebo vy, ktorí ste… vy, ktorí ste povedali pánovi Mikloškovi, že je horší ako Mečiar alebo ako ste to formulovali, tak s vami ja teda rozhodne nediskutujem. Ja len hovorím tu v pléne, že jednoducho ste inokedy veľmi výrečný, ale mohli by ste občanom vysvetliť, akým zázrakom dostal váš už bývalý asistent teda niekoľkomiliónovú dotáciu od svojho straníckeho kolegu, od vášho straníckeho kolegu pána Kmeca. A teraz ako to dopadlo teda, hej? Že ako tá kauza dopadla? Opäť pán Drucker vyhlásil, áno, boli tam pochybenia. Pán Kmec tiež povedal, boli tam etické pochybenia. A pán Drucker porozprával ľuďom, že tam boli konflikty záujmov a tak ďalej a že preto dotácie firmám, konkrétne firme bývalého asistenta pána poslanca Bartka, sponzorovi HLAS-u, plus firme poradcu pána prezidenta, že teda ich ruší, že nedostanú žiadne peniaze. A teraz to pokračovanie tejto kauzy, prosím pekne, to je, že v desiatkach miliónov € tieto kauzy spolu podpísal pán Kmec. Drucker dotácie za 120 miliónov €, čiže obrovský balík peňazí. No a skončilo to tak, že tieto firmy sa idú súdiť so štátom. Poslali výhražné listy, kde, predstavte si, nárokujú 12,5 %nú náhradu škody, čo je denné úroky 3500 €. Čiže oni si budú od súdu pýtať celú dotáciu plus každý jeden deň úrok 3500 €. V prípade jednej z firiem už toto dosiahlo… táto akože náhrada škody, že nedostali dotáciu, tak dosiahla sumu 0,5 milióna €. To znamená, že dotácia 8 miliónov € plus 0,5 milióna € a každý deň to rastie závratným tempom o 3500 €. Tak takto dopadli tie kauzy pána Kmeca, ktorý za odmenu, že teda pripravil daňových poplatníkov o také peniaze, za odmenu ide do Ríma. Aj siedmykrát to poviem, pán poslanec, pretože ja si myslím, že ľudia by to mali počuť. Ľudia by mali počuť, že keď vy im tu v pléne hovoríte, príde váš pán minister Kamenický a hovorí: „Nemáme peniaze, nemáme peniaze, musíme, musíme zvýšiť dane.“ Teraz ste zvyšovali poplatky z 30 na 100 €, živnostníkom ste zvýšili odvody, rodičom ste zobrali daňový bonus, rodičom 18-ročných detí ste ho zobrali úplne a tuto im vykladáte, verejné financie sú v katastrofálnom stave, samozrejme, za to môže Matovič, Eduard Heger. No kto iný by za to mohol? Teraz tuším Kaliňák ešte spomenul Radičovú v televíznych diskusiách. Gratulujem. To je stará obohratá platňa, ktorú vytiahol. Tá bola aktuálna spred, myslím, že pred šiestich rokov. Takže toto vy rozprávate tu občanom. A hovoríte im, že ich musíte zdierať z kože, musíte šetriť. Musíte im zobrať seniorom rodičovský dôchodok, stovky eur ročne. A potom tu rozhadzujete peniaze na takéto hlúposti. A posielate človeka, ktorý bol zodpovedný za obrovskú kauzu, ktorého premiér vyhodil z vlády, tak ho posielate na miesto veľvyslanca v Ríme. No mne sa toto vôbec nezdá v poriadku a už vôbec sa mi to nezdá v súlade s princípmi sociálnej demokracie. Takže ja si myslím, že ľudia by to mali počuť, kde idú ich ťažko zarobené peniaze, pretože oni na tie peniaze robia od rána do večera, vstávajú ráno o 7:00 do roboty, vychovávajú deti, snažia sa im zabezpečiť čo najlepšie vzdelanie, tvrdo makajú, platia dane a potom sa tu dozvedia, že niekto si za tie ich dane rozdáva kamarátom dotácie. Aj na ten vesmírny výskum, čo som spomínala minule, rozdáva kamarátom dotácie, chodí si vládnym špeciálom na futbal, akoby to bolo jeho súkromné lietadlo. Platí si rôzne výstrelky, kupuje si limuzíny. Zabudla som spomenúť limuzíny pána Šutu Eštoka. On si kúpil limuzíny, ja neviem, viac ako milión € a jednu limuzínu, jednu časť limuzín si dokonca kúpil v špeciálnej edícii. To znamená, že on potrebuje mať limuzíny v špeciálnej edícii. To je normálne, že edícia, ktorú predáva, nebudem hovoriť značku auta, ako rozlúčková edícia, lebo končia výrobu. Nejaké špeciálne gravírovanie na volante, úplne špeciálne vybavenie, vyhrievaný volant, všetko, čo si len môžete vymyslieť a takéto limuzíny potrebuje pán minister Šutaj Eštok kupovať v čase konsolidácie. No tak povedzte to tým ľuďom. Povedzte to, že viete čo, ľudia, musíte platiť vyššie dane, vyššie odvody, vyššie pokuty, lebo vy si potrebujete kupovať limuzíny, lebo vy si potrebujete zvyšovať platy, paušálne náhrady z 1000 na 6000 €, lebo vy sa potrebujete prevážať vládnym špeciálom na futbal a občania Slovenskej republiky to majú zaplatiť. A špeciálne ma štve, že to platia hlavne, ale nielen pracujúci rodičia. Pracujúci rodičia, ktorí zabezpečujú, že tu vychovávame budúcu generáciu, ktorá bude robiť na to, aby štát vôbec mohol fungovať, tak týchto vy zdierate najviac. A hovorím, za vrchol považujem to, že sa zrušil daňový bonus pre rodičov detí od 18 rokov. Ako keby tam už žiadne výdavky títo rodičia nemali. Takže áno, pán poslanec, budem to opakovať aj 10, aj 20 krát, aby ľudia počuli, ako ste ich oklamali. Ja to už nehovorím o tom, o tých lacných potravinách. O tých lacných potravinách, lacných energiách, ktoré Robert Fico aj strana HLAS sľubovali. Sľubovali ľuďom a dostali, ako to hovorí pán Fico, že z opice a dieru z koláča. Tak to, myslím, hovorí na tlačovkách, používa pritom aj vulgárne slovo, ktoré ja tu opakovať nebudem. Infláciu máme obrovskú, firmy krachujú, desiatky firiem odchádzajú zo Slovenska, ale na tlačovkách premiér rozpráva, ako sa ľudia majú dobre, lebo si kupujú drahé mobilné telefóny a drahé mobilné telefóny. No tak to tu pokladám za úplný vrchol a zdá sa mi, že niekedy politici vládnej koalície vyslovene už stratili akýkoľvek kontakt s realitou, že oni sa dívajú na svet len spoza okna vládnej limuzíny a absolútne nevnímajú tú realitu tých bežných ľudí, bežných ľudí. A aby som sa vrátila k téme 700 000 € za propagačnú akciu ministra vnútra Šutu Eštoka, turné po Slovensku, kde spieva človek, ktorý bol obvinený z pašovania drog, ktorý propaguje, ktorý sa správa neslušne, ktorý vo svojich pesničkách spieva o tom, ako treba v piatoček si dať… A vodičku. Vodečku, áno. Tak kto to je? Pán minister vnútra Šutaj Eštok. Keďže mám ešte pár minút, ale určite chcú vystúpiť ešte moji kolegovia a niečo k tomu dodať, tak už len skončím tým, že pán minister, najlepšie by ste urobili, keby ste odstúpili, aby ste sa mohli v kľude venovať vašim súdnym sporom, ktoré momentálne občanov stoja státisíce eur. A aby ste neničili právny štát a spravodlivosť na Slovensku. Pretože to, čo ste dorobili s právnym štátom, to tu dlhé roky teda nebolo. Ďakujem. Pán poslanec Mikulec.